CELEX: 62019CN0566
Language: el
Date: 2019-07-25 00:00:00
Title: Υπόθεση C-566/19: Αίτηση προδικαστικής αποφάσεως την οποία υπέβαλε το Cour d’appel (Λουξεμβούργο) στις 25 Ιουλίου 2019 – Parquet général du Grand-Duché de Luxembourg κατά JR

7.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 337/8
            
         
      Αίτηση προδικαστικής αποφάσεως την οποία υπέβαλε το Cour d’appel (Λουξεμβούργο) στις 25 Ιουλίου 2019 – Parquet général du Grand-Duché de Luxembourg κατά JR
      (Υπόθεση C-566/19)
      (2019/C 337/09)
      Γλώσσα διαδικασίας: η γαλλική
      
         Αιτούν δικαστήριο
      
      Cour d’appel
      
         Διάδικοι στην υπόθεση της κύριας δίκης
      
      
         Εκκαλών: Parquet général du Grand-Duché de Luxembourg
      
         Εφείσβλητος: JR
      
         Προδικαστικά ερωτήματα
      
      Μπορεί η γαλλική εισαγγελική αρχή που λειτουργεί στο διενεργούν την ανάκριση δικαστήριο ή στο δικάζον δικαστήριο, η οποία είναι αρμόδια στη Γαλλία δυνάμει του δικαίου του εν λόγω κράτους για την έκδοση ευρωπαϊκού εντάλματος συλλήψεως, να θεωρηθεί ως δικαστική αρχή έκδοσης του εντάλματος, κατά την αυτοτελή έννοια του όρου αυτού στο πλαίσιο του άρθρου 6, παράγραφος 1, της αποφάσεως-πλαισίου 2002/584/ΔΕΥ (1) του Συμβουλίου, της 13ης Ιουνίου 2002, στην περίπτωση στην οποία, ενώ οφείλει να ελέγχει την τήρηση των αναγκαίων για την έκδοση ευρωπαϊκού εντάλματος συλλήψεως προϋποθέσεων και να εξετάζει τον αναλογικό χαρακτήρα της λαμβανομένων υπόψη των περιστάσεων της ποινικής δικογραφίας, αποτελεί συγχρόνως την αρχή η οποία είναι επιφορτισμένη με την ποινική δίωξη στην ίδια υπόθεση;
      
         (1)  Απόφαση-πλαίσιο του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών – Δηλώσεις τις οποίες έκαναν ορισμένα κράτη μέλη με την ευκαιρία της έκδοσης της απόφασης-πλαισίου (ΕΕ 2002, L 190, σ. 1).